CELEX: 32020D0138
Language: et
Date: 2020-01-22 00:00:00
Title: Euroopa Keskpanga Otsus (EL) 2020/138, 22. jaanuar 2020, Euroopa Keskpanga kapitali sissemaksmise kohta eurot rahaühikuna kasutavate liikmesriikide keskpankade poolt ja otsuse (EL) 2019/44 kehtetuks tunnistamise kohta (EKP/2020/4)

1.2.2020   
               
               
                  ET
               
               
                  Euroopa Liidu Teataja
               
               
                  LI 27/6
               
            
         EUROOPA KESKPANGA OTSUS (EL) 2020/138,
         22. jaanuar 2020,
         Euroopa Keskpanga kapitali sissemaksmise kohta eurot rahaühikuna kasutavate liikmesriikide keskpankade poolt ja otsuse (EL) 2019/44 kehtetuks tunnistamise kohta (EKP/2020/4)
         EUROOPA KESKPANGA NÕUKOGU,
         võttes arvesse Euroopa Liidu toimimise lepingut,
         võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 28.3,
         ning arvestades järgmist:
         
                     (1)
                  
                  
                     Euroopa Keskpanga otsus (EL) 2019/44 (EKP/2018/28) (1) määras, kuidas ja millises ulatuses peavad eurot rahaühikuna kasutavate liikmesriikide keskpangad (RKPd) Euroopa Keskpanga (EKP) kapitali sisse maksma alates 1. jaanuarist 2019.
                  
               
                     (2)
                  
                  
                     29. märtsil 2017 esitas Suurbritannia ja Põhja-Iiri Ühendkuningriik (Ühendkuningriik) teate oma kavatsuse kohta Euroopa Liidust välja astuda Euroopa Liidu lepingu artikli 50 alusel. Euroopa Liidu lepingut ja Euroopa Liidu toimimise lepingut ei kohaldata Ühendkuningriigi suhtes alates kuupäevast, mis on osutatud Euroopa Ülemkogu otsuse (EL) 2019/1810 (2) artikli 1 lõikes 1. Kui Ühendkuningriik on Euroopa Liidust välja astunud, ei ole Bank of England (BoE) enam liikmesriigi ja Euroopa Keskpankade Süsteemi keskpank. Euroopa Keskpanga otsus (EL) 2020/137 (EKP/2020/3) (3) sätestab EKP kapitali märkimise aluse korrigeerimise kooskõlas Euroopa Keskpankade Süsteemi ja Euroopa Keskpanga põhikirja artiklitega 29.3 ja 29.4 ning kehtestab RKPdele alates 1. veebruarist 2020 uued osakaalud kapitali märkimise korrigeeritud aluses (edaspidi „osakaalud kapitali märkimises“).
                  
               
                     (3)
                  
                  
                     Kapitali märkimise aluse korrigeerimise tõttu tuleb vastu võtta uus EKP otsus, millega tunnistatakse otsus (EL) 2019/44 (EKP/2018/28) kehtetuks alates 1. veebruarist 2020 ja määratakse, kuidas ja millises ulatuses peavad euroala RKPd EKP kapitali 1. veebruaril 2020 sisse maksma,
                  
               ON VASTU VÕTNUD KÄESOLEVA OTSUSE:
         
            Artikkel 1
            Märgitud ja sissemakstud kapitali ulatus ja vorm
            
               1.   Võttes arvesse otsuse (EL) 2020/137 (EKP/2020/3) artiklis 2 sätestatud osakaale kapitali märkimises, on iga euroala RKP märgitud ja sissemakstud kapitali kogusumma, mis kehtib 1. veebruaril 2020, osutatud tema nime kõrval järgmises tabelis:
               
                           Euroala RKP
                        
                        
                           
                              EUR
                           
                        
                     
                           Nationale Bank van Belgiė/Banque Nationale de Belgique
                        
                        
                           320 744 959,47 
                        
                     
                           Deutsche Bundesbank
                        
                        
                           2 320 816 565,68 
                        
                     
                           Eesti Pank
                        
                        
                           24 800 091,20 
                        
                     
                           Banc Ceannais na hÉireann/Central Bank of Ireland
                        
                        
                           149 081 997,36 
                        
                     
                           Bank of Greece
                        
                        
                           217 766 667,22 
                        
                     
                           Banco de España
                        
                        
                           1 049 820 010,62 
                        
                     
                           Banque de France
                        
                        
                           1 798 120 274,32 
                        
                     
                           Banca d’Italia
                        
                        
                           1 495 637 101,77 
                        
                     
                           Central Bank of Cyprus
                        
                        
                           18 943 762,37 
                        
                     
                           Latvijas Banka
                        
                        
                           34 304 447,40 
                        
                     
                           Lietuvos bankas
                        
                        
                           50 953 308,28 
                        
                     
                           Banque centrale du Luxembourg
                        
                        
                           29 000 193,94 
                        
                     
                           Bank Ċentrali ta’ Malta/Central Bank of Malta
                        
                        
                           9 233 731,03 
                        
                     
                           De Nederlandsche Bank
                        
                        
                           515 941 486,95 
                        
                     
                           Oesterreichische Nationalbank
                        
                        
                           257 678 468,28 
                        
                     
                           Banco de Portugal
                        
                        
                           206 054 009,57 
                        
                     
                           Banka Slovenije
                        
                        
                           42 390 727,68 
                        
                     
                           Národná banka Slovenska
                        
                        
                           100 824 115,85 
                        
                     
                           Suomen Pankki
                        
                        
                           161 714 780,61 
                        
                     
            
               2.   Iga euroala RKP maksab täies ulatuses sisse tema poolt märgitud EKP kapitali artikli 2 kohaselt.
            
         
         
            Artikkel 2
            Sissemakstud kapitali korrigeerimine
            
               1.   Kuna kõik euroala RKPd on oma osa EKP märgitud kapitalis otsuse (EL) 2019/44 (EKP/2018/28) alusel, mida kohaldatakse kuni 31. jaanuarini 2020, täies ulatuses juba sisse maksnud, peavad nad EKP-le üle kandma täiendava summa, et jõuda summadeni, mis on sätestatud artikli 1 tabelis. Euroala RKPd teevad need ülekanded kolmes osas. Euroala RKPde esimene osamakse jõustub 1. veebruaril 2020 suuruses 47 539 371,66 eurot. Kaks järgmist osamakset summades 610 088 603,17 eurot ja 610 088 603,05 eurot tuleb teha 2021 ja 2022. aastal.
            
            
               2.   Kõik ülekanded käesoleva artikli alusel tuleb teha kooskõlas Euroopa Keskpanga otsusega (EL) 2020/137 (EKP/2020/5) (4).
            
         
         
            Artikkel 3
            Jõustumine ja kehtetuks tunnistamine
            
               1.   Käesolev otsus jõustub 1. veebruaril 2020.
            
            
               2.   Otsus (EL) 2019/44 (EKP/2018/28) tunnistatakse kehtetuks alates 1. veebruarist 2020.
            
            
               3.   Viiteid otsusele (EL) 2019/44 (EKP/2018/28) käsitletakse viidetena käesolevale otsusele.
            
         
         
            Frankfurt Maini ääres, 22. jaanuar 2020
            
               
                  EKP president
               
               Christine LAGARDE
            
         
         
            (1)  Euroopa Keskpanga otsus (EL) 2019/44, 29. november 2018, Euroopa Keskpanga kapitali sissemaksmise kohta eurot rahaühikuna kasutavate liikmesriikide keskpankade poolt, otsuse EKP/2014/61 muutmise kohta ja otsuse EKP/2013/30 kehtetuks tunnistamise kohta (EKP/2018/28) (ELT L 9, 11.1.2019, lk 180).
         
            (2)  Euroopa Ülemkogu otsus (EL) 2019/1810, tehtud kokkuleppel Ühendkuningriigiga, 29. oktoober 2019, millega pikendatakse ELi lepingu artikli 50 lõike 3 kohast tähtaega (ELT L 278I, 30.10.2019, lk 1).
         
            (3)  Euroopa Keskpanga otsus (EL) 2020/137, 22. jaanuar 2020, riikide keskpankade protsentuaalsete osade kohta Euroopa Keskpanga kapitali märkimise aluses ja otsuse (EL) 2019/43 (EKP/2020/3) kehtetuks tunnistamise kohta (vt käesoleva Euroopa Liidu Teataja lk 4).
         
            (4)  Euroopa Keskpanga otsus (EL) 2020/139, 22. jaanuar 2020, millega kehtestatakse tingimused Euroopa Keskpanga kapitaliosade ülekanneteks riikide keskpankade vahel ja sissemakstud kapitali korrigeerimiseks ja tunnistatakse kehtetuks otsus (EL) 2019/45 (EKP/2020/5) (vt käesoleva Euroopa Liidu Teataja lk 9).